Republika Hrvatska

Primorsko-goranska županija

**GRAD DELNICE**

Trg 138. brigade HV 4

**KOMISIJA ZA STATUT, POSLOVNIK I NORMATIVNU DJELATNOST**

Delnice, 07. srpnja 2025. godine

**Z A P I S N I K**

sa 1. sjednice Komisije za Statut, Poslovnik i normativnu djelatnost, održane 07. srpnja 2025. godine, u 11.00 sati, u Velikoj vijećnici Grada Delnica.

**Prisutni:** Ivica Knežević, predsjednik komisije, Dona Kontić, članica i Johan Klarić, član komisije;

Predsjednik Komisije je otvorio sjednicu, utvrdio da su sjednici nazočni svi članovi, čime su ispunjeni uvjeti za donošenje pravovaljanih odluka te pozvao članove na konstruktivan i argumentiran rad. Pitao je članove Komisije da li imaju dopune dnevnog reda, kao i primjedbi na predloženi, na što su odgovorili negativno, nakon čega je predložio da se u svoji predloženi

**DNEVNI RED:**

1. **Davanje mišljenja na Odluku o radnim tijelima Gradskog vijeća Grada Delnica,** (izvjestitelj: Ivica Knežević);
2. **Davanje mišljenja na Odluku o izmjenama i dopunama Odluke o prodaji robe izvan prodavaonica na području Grada Delnica,** (izvjestitelj: Ivica Knežević);
3. **Razno;**

što su članovi Komisije učinili jednoglasno.

**Ad-1./ Davanje mišljenja na Odluku o radnim tijelima Gradskog vijeća Grada Delnica,** (izvjestitelj: Ivica Knežević);

Nakon kratkog uvodnog izlaganja predsjednika, analizirana je i komentirana predložena izmjena i dopuna Odluke, nakon čega je Komisija jednoglasno donijela sljedeći

**ZAKLJUČAK**

**1. Komisija za Statut, Poslovnik i normativnu djelatnost ocjenjuje da je predložena Odluka o radnim tijelima Gradskog vijeća Grada Delnica sukladna s važećim zakonskim i pod zakonskim aktima, kao i aktima Grada Delnica te daje suglasnost na predloženu Odluku.**

**2. Ovaj zaključak se dostavlja Gradskom vijeću Grada Delnica.**

**Ad-2/ Davanje mišljenja na Odluku o izmjenama i dopunama Odluke o prodaji robe izvan prodavaonica na području Grada Delnica,** (izvjestitelj: Ivica Knežević);

Nakon kratkog uvodnog izlaganja predsjednika, analizirana je i komentirana predložena izmjena i dopuna Odluke, nakon čega je Komisija jednoglasno donijela sljedeći

**ZAKLJUČAK**

**1. Komisija za Statut, Poslovnik i normativnu djelatnost ocjenjuje da je predložena Odluku o izmjenama i dopunama Odluke o prodaji robe izvan prodavaonica na području Grada Delnica sukladna s važećim zakonskim i pod zakonskim aktima, kao i aktima Grada Delnica te daje suglasnost na predloženu Odluku.**

**2. Ovaj zaključak se dostavlja Gradskom vijeću Grada Delnica.**

**Ad-4/ Razno;**

Budući pod ovom točkom nije bilo tema za raspravu, predsjednik komisije zaključio je 13. sjednicu.

Dovršeno u 11,45 sati.

**Predsjednik**

**Ivica Knežević, dipl. iur.**